K O R R A L D U S

Haapsalu,	                         02. juuni 2010 nr 338

Katastriüksuse jagamine ja uutele katastriüksustele 
koha-aadresside kinnitamine ja sihtotstarvete määramine
(Westmeri tn 1, Haapsalu) 

Vastavalt kehtivale detailplaneeringule on Haapsalu Maamõõdubüroo OÜ poolt koostatud   mõõdistamise toimikud katastriüksuse Westmeri tn 1 jagamiseks kaheks katastriüksuseks. Olemasolev katastriüksus on maaregistris registreeritud koha-aadressiga Westmeri tn 1, Haapsalu, Läänemaa, katastritunnusega 18301:002:0002, pindalaga 14031 m2 ja sihtotstarbega tootmismaa. Haapsalu Maamõõdubüroo OÜ poolt teostatud maa mõõdistamise tulemusel on Westmeri tn 1 uueks pindalaks saadud 4365 m2 ja moodustatava katastriüksuse Kaluri tn 32 pindalaks saadud 9666 m2. Juhindudes maakatastriseaduse § 9 lg 4, § 18 lg 2, planeerimisseaduse § 9 lg 8, Vabariigi Valitsuse 20.12.2007 määrusest nr 251 “Aadressandmete süsteem”, Vabariigi Valitsuse 23.10.2008 määrusest nr 155 „Katastriüksuste sihtotstarvete liigid ja nende määramise kord“, Haapsalu Linnavalitsuse 17.03.2010 korraldusest nr 170 “Detailplaneeringu kehtestamine (Westmeri tn 1, Haapsalu)”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1. Jagada katastriüksus koha-aadressiga Westmeri tn 1, Haapsalu, Läänemaa (katastritunnus 18301:002:0002, kinnistu registriosa nr 2077032, maa omanik osaühing Morobell) kaheks katastriüksuseks ja kinnitada uutele katastriüksustele koha-aadressid (selgitava plaanina lisatud väljavõte detailplaneeringust) ning määrata neile sihtotstarbed alljärgnevalt:
1.1. katastriüksus koha-aadressiga Westmeri tn 1, Haapsalu, Läänemaa, pindalaga 4365 m2, sihtotstarbega 100% tootmismaa (003; T), järgida järgmisi seadusjärgseid kitsendusi: asjaõigusseaduse § 158 “Tehnovõrgud ja –rajatised” (sadekanalisatsioon, kõrgepingekaabel);
1.2. katastriüksus koha-aadressiga Kaluri tn 32, Haapsalu, pindalaga 9666 m2, sihtotstarbega 50%  tootmismaa (003; T) ja 50%  ärimaa (002; Ä), järgida järgmisi seadusjärgseid kitsendusi: asjaõigusseaduse § 158 “Tehnovõrgud ja –rajatised” (kanalisatsioon).

2. Korraldus teha teatavaks korralduse koopia saatmisega posti või e-posti teel käesoleva korralduse punkti 1 kohaselt teostatud nimetuste muudatustest:
2.1 Osaühing Morobell (Oja tn 6, 90506 Haapsalu);
2.2 Fortum Elekter AS (elekter@fortum.com);
2.3 Lääne Politseiprefektuuri Haapsalu politseijaoskond (haapsalu-pj@politsei.ee);
2.4 AS Eesti Post Haapsalu postkontor (haapsalu.postkontor@post.ee);
2.5 Päästeamet Lääne-Eesti Keskus (laane@rescue.ee);
2.6 Lääne Maavalitsus (info@lmv.ee);
2.7 Elion Ettevõtted AS (info@elion.ee);
2.8 Haapsalu Veevärk AS (info@hvv.ee);
2.9 Regio AS (regio@regio.ee);
2.10 AS E.O.Map (teomap@eomap.ee).

3. Korraldus teha teatavaks ehitus- ja planeerimisosakonna juhatajale (R. Reimer) ja korralduse koopia (2 eks) üleandmisega maaregistri spetsialistile (M. Kohtring).

4.Korraldus jõustub teatavakstegemisest.

5.Korraldus avalikustada väljapanekuga linnavalitsuse fuajees.

6.Käesoleva korralduse peale võib esitada  halduskaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev
				Linnasekretär